Сургуулийн захирлын зөвлөлийн 20 ... оны ... дугаар

сарын ...-ны өдрийн хурлаар хэлэлцэж шинэчлэн батлав

**НОМЫН САНГИЙН ЗӨВЛӨЛИЙН ДҮРЭМ**

Ном сан ба сургалт, эрдэм шинжилгээний ажлын холбоог хангахын тулд номын сангийн дэргэд зөвлөх үүрэг бүхий номын сангийн зөвлөлийг Гэгээрлийн сайдын 65 дугаар тушаалын хавсралтыг үндэслэн байгуулна.

1.Номын сангийн зөвлөл нь номын сангийн үйл ажиллагаанд хяналт тавих чухал байгууллага юм.

2.Зөвлөл нь номын сангийн талаар гарсан тушаал тогтоол шийдвэрийг уншигчдад тайлбарлан таниулах үүрэгтэй.

3.Зөвлөл нь эрдэмтэн багш, ажилтан, ажилчид, оюутан сурагчдын номын сангийн төлөвлөгөөт зорилтыг биелүүлэхэд тэдний хүчийг чиглүүлнэ.

4.Номын сангийн зөвлөл нь доорх дурьдсан ажлыг гүйцэтгэнэ

А. Уншигчдыг номын сангийн үйлчилгээнд хамтран үйлчлэх тусгай төлөвлөгөөг зохион ажиллана.

Б. Зөвлөлийн хурлаар номын сангийн ажлын төлөвлөгөө, уншлага, үйлчилгээний явц үр дүн, зөвлөлийн ажил, номын санчдын ажлын сонсголыг хэлэлцэж баталж байна

В. Номын фондын баяжилт, данс бүртгэл, техник технологит хяналт тавих, хадгалан хамгаалах, номын тооллого, ном хасах ажилд биечлэн оролцоно

Г. Номын санг хэрэгцээт шаардагдаж буй тоог төхөөрөмж, тавилга зэргээр хангах санал хүсэлтийг боловсруулан удирдах дээд байгууллагад тавих эрхтэй

Д. Ном зохиолыг уншигчдад Соёл олон түмний ажлын бүхий л хэлбэжрээр өргөн цар хүрээтэй сурталчилахад төсөл төлөвлөгөө боловсруулаж ажиллана

5.Номын сангийн зөвлөл нь жил бүрийн тайлангийн хурлаар 1 жилийн хугацаатай сонгогдоно. Зөвлөлийн гишүүдийн бүрэлдэхүүн нь 7 хүнээс хэтрэхгүй байвал зохино.

6.Зөвлөлийн бүрэлдэхүүнээс дарга, нарийн бичгийн дарга сонгоно.

А. Зөвлөлийн дарга нь зөвлөлийн бүхий л ажлыг удирдан зохион байгуулж, гишүүд номын санчдын ажлыг хянан шалгаж зааж зааварлах, зөвлөлгөө өгч байна

Б. Нарийн бичгийн дарга зөвлөлийн бичиг хэргийг хариуцаж зөвлөлийн гишүүд номын санчид, идэвхтэн гишүүдийг хурал цуглаанд бүрэн оруулах, өгсөн үүрэг даалгавар, төлөвлөгөөний биелэлтийг шалгах үүрэгтэй

7.Зөвлөл нь байгууллагын тайлангийн хуралд жил бүр өөрийн гүйцэтгэсэн ажлын тайланг тавьж хэлэлцүүлнэ

8.Зөвлөл нь сард 1-ээс доошгүй удаа цуглаж номын сангийн ажилтай холбогдсон асуудлыг хэлэлцэж зохих арга хэмжээг авч байх үүрэгтэй.